
Ministru kabineta rīkojums Nr. 112
Rīgā 2024. gada 27. februārī (prot. Nr. 8 1. §)
Par civilās ekspertes dalības laika pagarināšanu Eiropas Savienības Novērošanas misijā Gruzijā
· 1. (N) Pamatojoties uz Starptautiskās palīdzības likuma 12. panta otro daļu, atbalstīt dalības laika pagarināšanu Eiropas Savienības Novērošanas misijā Gruzijā (turpmāk – starptautiskā misija) šādai neatkarīgajai civilajai ekspertei (turpmāk – civilais eksperts):
· 1.1. (N) Eva Ikauniece;
· 1.2. (IP) Ierobežotas pieejamības informācija
· 2. (N) Saskaņā ar Ministru kabineta 2020. gada 22. septembra noteikumu Nr. 598 "Kārtība, kādā civilo ekspertu nosūta dalībai starptautiskajā misijā vai operācijā" (turpmāk – noteikumi) 11. punktu pagarināt civilā eksperta dalības laiku starptautiskajā misijā no 2024. gada 1. marta līdz 2025. gada 27. februārim.
· 3. (N) Pamatojoties uz noteikumu 7.4. apakšpunktu, noteikt civilajam ekspertam koeficientu 1,4 piemaksas aprēķināšanai par dalību starptautiskajā misijā.
· 4. (N) Paredzēt, ka saskaņā ar noteikumu 17. un 18. punktu civilajam ekspertam tiek izmaksāts atalgojums – 2024. gadā 7000 euro un 2025. gadā 1356 euro un piemaksa – 2024. gadā 27 059 euro un 2025. gadā 5316 euro apmērā. Ārlietu ministrijai veikt valsts sociālās apdrošināšanas iemaksas – 2024. gadā 8035 euro un 2025. gadā 1574 euro apmērā.
· 5. (N) Ņemot vērā starptautiskās misijas finansēšanas noteikumus, paredzēt, ka saskaņā ar noteikumu 19.2., 19.3., 19.4. un 19.7. apakšpunktu civilajam ekspertam tiek segti faktiskie izdevumi, nepārsniedzot šajā punktā norādītās summas:
· 5.1. (N) dzīvokļa (dzīvojamās telpas) īres un citu ar dzīvojamās telpas lietošanu saistīto pakalpojumu izdevumi (nepārsniedzot 15 793,88 euro kalendāra gadā) – 2024. gadā 13 162 euro un 2025. gadā 2586 euro;
· 5.2. (N) veselības apdrošināšana, atgriežoties no dienesta vietas, – 2025. gadā 5 euro;
· 5.3. (N) ceļa izdevumi 750 euro (2024. gadā 500 euro atvaļinājuma brauciens un 2025. gadā 250 euro pārcelšanās no dienesta vietas);
· 5.4. (N) izdevumi par bagāžas transportēšanu 100 euro (pārceļoties no dienesta vietas 2025. gadā).
· 6. (N) Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 55 401 euro apmērā šā rīkojuma 4. un 5. punktā minēto izdevumu segšanai.
· 7. (N) Finanšu ministrijai precizēt un palielināt Ārlietu ministrijas budžeta bāzes izdevumus 2025. gadam apakšprogrammā 03.00.00 "Diplomātisko un konsulāro misiju nodrošinājums" 11 187 euro apmērā civilā eksperta darbības nodrošināšanai no 2025. gada 1. janvāra.

	Ministru prezidente
	(paraksts*)
	E. Siliņa

	Ārlietu ministra pienākumu izpildītājs ‒ finanšu ministrs
	(paraksts**)
	A. Ašeradens


* Dokuments ir parakstīts ar drošu elektronisko parakstu
** Dokuments ir parakstīts ar TAP portāla elektroniskās parakstīšanas rīku

